|  |  |
| --- | --- |
| **Profesijas kods** | **2267 01** |
| **Amatā apstiprina** |  |
| **Pakļautība** |  |
| **Aizvietojamība** | Cits optometrists |
| **Profesionālās kompetences** | 1. Optometrijas profesionālās augstākās izglītības maģistrs.  2. Spēja ievākt anamnēzi, balstoties uz pacientu vai viņu tuvinieku sniegto informāciju.  3. Spēja novērtēt pacienta redzes traucējumu izraisītos uzvedības un uztveres traucējumus, nosakot pacienta redzes korekcijai atbilstošu kompensācijas mehānismu.  4. Spēja noteikt objektīvo refrakciju, izmantojot manuālos un automatizētos refraktometrus un redzes optikas aprēķinus. Spēja nomērīt un novērtēt pacienta acu struktūru parametrus, ņemot vērā redzes fizioloģijas, fizikālās un redzes optikas ietekmi.  5. Spēja objektīvi noteikt pacienta redzes asumu ar dažādām metodēm, izprotot izvēlētās metodes ietekmi uz iegūto rezultātu. Spēja objektīvi novērtēt pacienta acu dominanci un tās lomu kopredzes veidošanā, pielietojot acs dominances noteikšanas testus.  6. Spēja izvērtēt pacienta redzes spējas un iegūt iespējami labāko redzes asumu, izmantojot sferocilindrisko korekciju. Spēja sabalansēt un pielāgot subjektīvi labāko redzes korekciju.  7. Spēja novērtēt redzes binokulārās funkcijas un to īpatnības, acs statisko un dinamisko akomodāciju, acu verģences un akomodācijas savstarpējo mijiedarbību. Spēja mērķtiecīgi izvērtēt acu muskuļu darbību, acu kustību precizitāti un noteikt sadarbības spējas un robežas.  8. Spēja izvēlēties un veikt redzes papildfunkciju pārbaudes testus (krāsu redzes, redzes lauka, kontrastjutības u.c.) un interpretēt iegūtos rezultātus.  9. Spēja veikt redzes skrīningu, izvēloties konkrēto redzes funkciju pārbaudei piemērotākos testus. Spēja pacientam un viņa likumīgajam pārstāvim saprotami izskaidrojot skrīninga rezultātus un sniegt rekomendācijas.  10. Spēja novērtēt pacienta acu priekšējo daļu struktūras, pielietojot optometriskās metodes. Spēja izprast pacienta acu priekšējo daļu struktūras izmeklējumu rezultātus.  11. Spēja novērtēt pacienta acu asaru sistēmu, pielietojot optometriskās metodes, gradāciju skalas un sertificētas vielas diagnostikai. Spēja izprast pacienta acu asaru sistēmu uzrādīto izmeklējumu rezultātus.  12. Spēja novērtēt pacienta acu mugurējo daļu struktūras, pielietojot optometriskās metodes. Spēja izprast pacienta acu mugurējo daļu struktūras uzrādīto izmeklējumu rezultātus.  13. Spēja nomērīt acs iekšējo spiedienu un interpretēt iegūtos rezultātus.  14. Spēja izvērtēt acu zīlīšu parametrus un darbību.  15. Spēja identificēt riska faktorus redzes un vispārējai veselībai, balstoties uz acs struktūru un redzes funkciju izmeklējumiem. Spēja adekvāti reaģēt un motivēt pacientu savlaicīgi vērsties pie speciālistiem redzes un vispārējās veselības riska gadījumos.  16. Spēja nozīmēt atbilstošu briļļu korekciju, ņemot vērā pacienta ikdienas vajadzības, darba specifiku un dzīves stilu. Spēja nodrošināt informācijas nodošanu pacientam vai tā likumīgam pārstāvim un optometrista atbalsta personālam par konkrētas briļļu tehnoloģijas pielietošanas nepieciešamību.  17. Spēja izvēlēties atbilstošu kontaktlēcu korekcijas veidu, materiālus, parametrus un kopšanas un mitrināšanas līdzekļu sastāvu, ņemot vērā pacienta vajadzības un redzes un acu veselības stāvokli. Spēja pielaikot kontaktlēcas un izskaidrot pacientam viņam individuāli nozīmētās kontaktkorekcijas līdzekļu priekšrocības un riskus maksimālas līdzestības nodrošināšanai.  18. Spēja mācīt pacientu un viņa likumīgo pārstāvi lietot un kopt kontaktlēcas.  Spēja nodrošināt pacientam visu nepieciešamo informāciju pareizai kontaktlēcu lietošanai.  Spēja ieteikt palīglīdzekļus drošai un ērtai kontaktlēcu lietošanai atbilstoši nepieciešamībai un norādīt pieejamās papildu palīdzības saņemšanas vietas.  19. Spēja, iedziļinoties pacienta vajadzībās, nozīmēt vājredzības korekcijas līdzekļus, kas pacientam nepieciešami konkrētu uzdevumu veikšanai.  20. Spēja izvērtēt prizmatiskās korekcijas nepieciešamību un izrakstīt atbilstošu prizmatisko korekciju, ņemot vērā pacienta redzes sistēmas adaptāciju un redzes komfortu.  21. Spēja veikt nepieciešamos acu un redzes parametru mērījumus pirms un pēc ķirurģiskām operācijām.  22. Spēja izvērtēt un sagatavot speciālista slēdzienā iekļaujamo informāciju atbilstoši nosūtījumam un normatīvajiem aktiem.  23. Spēja analītiski novērtēt redzes uztveres spējas un izrakstītā redzes korekcijas līdzekļa ietekmi uz pacienta vajadzību nodrošināšanu saskaņā ar individuālajām redzes uztveres īpatnībām.  24. Spēja, balstoties uz redzes funkciju izmeklējumu rezultātiem, sastādīt redzes treniņu plānu un veikt individuālo redzes terapiju. Spēja nozīmēt, veikt un uzraudzīt oklūziju terapiju pacientam atbilstoši redzes sistēmas attīstības īpatnībām, traucējuma veidam un pacienta un viņa likumīgo pārstāvju ieinteresētai sadarbībai. Spēja, balstoties uz pieejamajiem izmeklējumu rezultātiem dinamikā, izvēlēties stratēģiju un veikt miopijas kontroles pasākumus.  25. Spēja izvērtēt optisko un neoptisko vājredzības korekcijas līdzekļu nozīmēšanas lietderību un efektivitāti saskaņā ar konkrētā pacienta vajadzībām un vājredzības cēloņiem. Spēja informēt pacientu un viņa likumīgo pārstāvi par papildu palīdzības saņemšanas iespējām.  26. Spēja konsultēt pacientu un viņa likumīgo pārstāvi redzes ergonomikas un redzes higiēnas jautājumos, iedziļinoties pacienta sadzīves un darba apstākļos. |
| **Funkcionālās kompetences** | 1. Spēja ievērot darba tiesisko attiecību normas, veikt darba pienākumus saskaņā ar profesionālās ētikas normām un darba devēja iekšējās kārtības noteikumiem, sniedzot kvalitatīvus, pacienta vajadzībām atbilstošus ārstniecības pakalpojumus.  Spēja uzturēt pozitīvu optometrista un ārstniecības iestādes tēlu sabiedrībā.  2. Spēja ievērot darba izpildes termiņus un kvalitātes prasības atbilstoši pacienta redzes aprūpei.  3. Spēja veikt darba uzdevumus saskaņā ar normatīvajos aktos noteiktajām darba aizsardzības un vides aizsardzības prasībām. Spēja atbildīgi rīkoties pacienta dzīvībai bīstamās situācijās, ārkārtas situācijā vai citas personas izraisīta fiziska apdraudējuma gadījumā, sniedzot neatliekamo medicīnisko palīdzību savas kompetences ietvaros. .  4. Spēja mutiski un rakstiski sazināties latviešu valodā, lietot profesionālo terminoloģiju, loģiski argumentēt, diskutēt, prezentēt savu nostāju, paust viedokli un iegūt darba uzdevumu izpildei nepieciešamo informāciju.  5. Spēja sazināties un lietot profesionālo terminoloģiju vismaz vienā svešvalodā. 6. Spēja lietot informācijas un komunikācijas tehnoloģijas darba uzdevumu veikšanai.  7. Spēja plānot un mērķtiecīgi pilnveidot savu profesionālo kvalifikāciju visa mūža garumā, nodrošinot profesionālo pēctecību un sadarbojoties ar nozares izglītības iestādēm jauno speciālistu sagatavošanā.  8. Spēja mērķtiecīgi pielietot profesionālo vadlīniju rekomendācijas, interpretēt jaunāko zinātnisko informāciju, ģenerēt idejas. Spēja mērķtiecīgas pētnieciskās darbības rezultātā dot ieguldījumu jaunu zināšanu radīšanā, realizējot zinātnisko un izpētes darbību un sniedzot eksperta konsultācijas savas kompetences ietvaros.  9. Spēja izstrādāt sabiedrībai saprotamu informatīvo materiālu par primārās redzes aprūpes jautājumiem. |
| **Amata pienākumi** | 1. Pārbaudīt redzi un diagnostticēt redzes traucējumus un patoloģijas.  2. Izrakstīt brilles, kontaktlēcas vai izvēlēties citas redzes traucējumu ārstēšanas metodes.  3. Sarežģītos gadījumos nosūtīt pacientu pie ārsta.  4. Konsultēt par redzes veselības, briļļu, kontaktlēcu vai citu redzes uzlabošanas līdzekļu lietošanas jautājumiem.  5. Nekavējoties informēt uzņēmuma vadību problēmu gadījumos, kā arī par pieļautajām kļūdām un radušajām grūtībām, un par pacientu izteiktajām atzinībām.  6. Piedalīties sapulcēs un apmācībās. |
| **Tiesības** | 1. Uz atlīdzību atbilstoši pienākumu apjomam un sabiedrības finansiālajam stāvoklim.  2. Uz darbu un taisnīgiem, drošiem un veselībai nekaitīgiem darba apstākļiem.  3. Saņemt piemaksu par papildus darba veikšanu.  4. Slēgt darba līgumu ar vairākiem darba devējiem.  5. Pieprasīt profesionālo apmācību vai kvalifikācijas paaugstināšanu. |
| **Atbildība** | 1. Par visu amata aprakstā minēto pienākumu savlaicīgu un precīzu izpildi.  2. Par savas profesionālās kvalifikācijas uztuēšanu.  3. Par viņam nodotajām materiālajām vērtībām.  4. Par darba tiesisko attiecību ievērošanu.  5. Cita atbildība saskaņā ar noteikto likumdošanu Latvijas Republikā. |

**Iepazinos :**

|  |  |  |
| --- | --- | --- |
| **Optometrists**  **(Vārds Uzvārds)** | **Paraksts** | **Datums** |
|  |  | **\_\_.\_\_.\_\_\_\_\_.** |